Безопасността винаги трябва да бъде на първо място. Разбира се, това се отнася не само за покупката на нови продукти, но и за правилната преценка кога старите каучукови изделия следва да бъдат сменени.
Ако са използвани вече няколко сезона, особено що се отнася до зимните модели, то е време да се замислим дали е безопасно да излезем на пътя с досегашните си гуми.
Желателна е проверка на износването преди всяка подмяна в края на периода, за да имаме време да закупим нов комплект.
Източник на изображение: Canva
Съществуват разногласия и по отношение на това дали е удачно да се шофира с т.нар. всесезонни модели, или трябва да разполагаме с отделни варианти и за топлия, и за студения сезон.
Специалистите все пак препоръчват гумите да се сменят според сезона, тоест да се ползват различни гуми за лятото и за зимата. Трябва да се обърне внимание и какво е сцеплението при суха и мокра настилка.